घर में तहजीब सीखें, स्कूल में मिलती है वैल्यू : श्रॉफ
स्कूल की नई शाखा का उद्घाटन करते अभिनेता जैकी श्रॅाफ अन्य अतिथि।
भास्कर संवाददाता | अलवर
स्टेपबाय स्टेप स्कूल का वार्षिकोत्सव अंबेडकर नगर में नई नई शाखा का उद्घाटन रविवार को फिल्म अभिनेता जैकी श्राॅफ ने किया। कार्यक्रम के मुख्य अतिथि विधानसभा के डिप्टी स्पीकर राव राजेंद्र सिंह, शहर विधायक बनवारीलाल सिंघल दैनिक भास्कर ग्रुप के मैनेजिंग एडिटर जगदीश शर्मा थे। इस मौके पर अभिभावकों और बच्चों को संबोधित करते हुए अभिनेता जैकी श्राॅफ ने कहा कि बच्चों आपको स्कूल में पढ़ने का मौका मिला है, इसका भरपूर इस्तेमाल करना। मुझे 11वीं के बाद मौका नहीं मिला, लेकिन जो तालीम घर में मिली, उसी से बढ़ा। बच्चों के लिए कहा कि पहले घर में तहजीब और इज्जत करना सीखो। स्कूल में वैल्यू मिलती है। श्राॅफ ने कहा-दो दिन पहले सुनील शेट्टी को यहां आना था, लेकिन अचानक प्रोग्राम बदला। जो तैयारी बच्चों ने उनके हिसाब से की थी अब सारे डांस मेरे वाले गानों पर तैयार किए। कार्यक्रम के दौरान जैकी श्राॅफ का इतना क्रेज रहा कि जिसको जब मौका लगा, फोटो खिंचवाने से नहीं चूका। उन्होंनेे अभिभावकों से कहा कि पेड़-पौधों से ज्यादा अपने बच्चों का ध्यान रखो। बकौल श्राॅफ तरक्की के नाम पर जो पेड़ काटकर वातावरण बिगाड़ा जा रहा है, उसे संभालना जरूरी है। इसलिए बच्चे के जन्मदिन पर एक पेड़ जरूर लगाएं। बच्चों को मौका लगे तो अभिनेता से पहले एक फोटो किसान और सैनिक के साथ खिंचवाएं। उन्होंने बच्चों को कहा कि मां-बाप की इज्जत करो। संबोधन के दौरान उन्होंने शेर भी पढ़े। उनके एक शेर-पेड़ काटने आए थे कुछ लोग मेरे गांव में, धूप बहुत है कहकर बैठ गए उसी की छांव में, पर सभागार तालियों से गूंज उठा। इससे पहले दैनिक भास्कर ग्रुप के मैनेजिंग एडिटर जगदीश शर्मा ने संबोधन में कहा कि माता-पिता बच्चों को डाॅक्टर या इंजीनियर बनाने के साथ-साथ यह भी ध्यान रखें कि वह इंसान कैसा बन रहा है। सिर्फ गुणों से ही व्यक्ति के अच्छे और बुरे की पहचान होती है। संस्कारों के लिए स्कूल जिम्मेदार है, इसलिए अभिभावक प्रिंसिपल से भी बात करें। इस दौरान पूर्व सांसद डॉ. करणसिंह यादव, निदेशक नरेंद्र यादव, वरूण यादव सहित स्टाफ सदस्य मौजूद रहे।
स्वच्छभारत अभियान सहित हुए कई डांस : वार्षिकोत्सवमें स्कूल के करीब 400 बच्चों ने अपनी प्रतिभा का प्रदर्शन किया और शानदार प्रस्तुतियां दी। बच्चों ने स्वच्छ भारत अभियान, बंगाली डांस सहित देशभक्ति गीतों पर डांस प्रस्तुत किए।
प्रशंसकोंसे घिरे तो गुस्से में दिखे जैकी : स्कूलकी नई शाखा का फीता काटने के दौरान प्रशंसकों की भीड़ ज्यादा होने के कारण अभिनेता जैकी श्राॅफ को अचानक गुस्सा आया। खुद श्राॅफ ने आगे आकर बाउंसर्स के साथ भीड़ को दूर किया।
hin_Deva hin_Deva bho_Deva hin_Deva hin_Deva hin_Deva